Grebenișu de Câmpie

Grebenișu de Câmpie [grebeniŝu de kımpie] (hungare: Mezőgerebenes [mezogrebeŝ], germane: Gerbesch [GERbeŝ]) estas komunumo en Rumanio orient-nordoriente de Luduș. En 1910 ĝi havis 1 245 loĝantojn (hungaroj, rumanoj, ciganoj) kaj en 1992 1 455 (rumanoj, 2 % da hungaroj). Ĝia unua skriba mencio estas el 1294. En mezepoko ĝi estis hungara servutulvilaĝo, sed de 15-a jarcento tie jam loĝis ankaŭ rumanoj. Ĝis 1919 ĝi apartenis al Hungario (Torda-Aranyos vármegye). Apartenas al ĝi la vilaĝoj Leorința kaj Valea Sânpetrului.

 Situo 

Grebenișu de Câmpie situas ĉe la rivereto Hârtoape. La distrikta vojo DJ151A ligas ĝin al Band kaj al Bujor.

La nomparto "de Câmpie" rilatas al la Ebenaĵo de Transilvanio (rumane Câmpia Transilvaniei).

 Fonto 
Magyar nagylexikon, 1–18, 1993–2004, Budapest.
Loknomvortaro de Transilvanio kaj de Moldavio (Rumanio).

 Eksteraj ligiloj 
 Komunuma retejo 
 Interaga mapo de la distrikto Mureș
 Popolnombrado 2002 

Kategorio:Komunumoj de distrikto Mureș
Kategorio:Transilvania Ebenaĵo
Kategorio:Vilaĝoj de distrikto Mureș
Kategorio:Vilaĝoj de Rumanio
Kategorio:Distrikto Mureș